Gimnazija Ledina

Resljeva 12

1000 Ljubljana

Von ake

VZPON JAPONSKE

***Japonska zgodovina, kultura in običaji***

*Kazalo*

1. Uvod .......................................................................... 2
2. Vzpon Japonske .......................................................... 3
3. Rast gospodarstva ...................................................... 9
4. Arhitektura ................................................................. 11
5. Miti in legende ............................................................ 12
6. Zanimivosti ................................................................. 15
7. Viri ............................................................................. 18

*Uvod*

*Kronološki pregled Japonske:*

🡪 **5. st. n. št**. – družina Jamato združi Japonsko

🡪 **798** – ustanovijo prestolnico Kjoto

🡪 **1192** – Minamato Joritomo postane prvi šogun

🡪 **1281** – »Božji veter« (kamikaze) obvaruje Japonce pred Mongoli

🡪 **1338-1573** – državljanske vojne

🡪 **1542** – na Japonskem pristanejo portugalski mornarji

🡪 **1549** – Sv. Frančišek Ksaverij začen pokristjanjevati Japonce

🡪 **1592, 1597** – Japonska napade Korejo

🡪 **1639** – izženejo skoraj vse Evropejce

🡪 **1835** – mornarica ZDA prisili Japonsko v trgovanje z Zahodom

🡪 **1868** – Meidžijska obnova vrne oblast cesarju; Tokio postane prestolnica

🡪 **1889** – ustavodajalna skupščina

🡪 **1904-1905** – Rusko-Japonska vojna

🡪 **1910** – Japonska zavlada Koreji

🡪 **1914-1918** – Japonska v 1.svetovni vojni proti Nemčiji

🡪 **1937-1945** – Japonska zaveznica Nemčije; zasede Kitajsko in jugovzhodno Azijo

🡪 **1941** – Japonska napade oporišče ZDA Pearl Harbour

🡪 **1945** – ZDA vržejo prvi jedrski bombi na Hirošimo in Nagasaki; Japonska kapitulira

🡪 **1989** – umre cesar Hirohito

Japonsko so od 12. stoletja politično obvladovali vojaški poveljniki imenovani šoguni. Upirala se je vplivom zahodnih držav dlje kot vse druge Azijske države. V tridesetih letih 19. stoletja je zašla v krizo. Nezadovoljstvo prebivalstva je leta 1837 zagorelo v uporu, ki ga niso pomirile niti gospodarske reforme, npr. razglasitev proste trgovine z rižem.

Rodbina šogunov Tokugavo je bila na oblasti več kot 200 let. V 19. stoletju pa se je vse to spremenilo.

Šogunat je bila diktatorska vladavina šogunov. Položaj šoguna je bil deden. Pod šoguni se je razvila plast plemiških vojščakov, imenovanih samuraji. Ti so varovali ozemlje svojega daimija (deželnega gospodarja) in si pridobili velik vpliv.

*Odpiranje Zahodu*

Formalno je bila Japonska cesarstvo, vendar cesar Ninko ni upravljal države in njegova moč ni segala zunaj meja glavnega mesta Kiota. Ljudstvu je v resnici vladal ***šogun*** – *veliki general*. Mir, ki so ga občasno motili manjši kmečki upori, je omogočil povečanje kmetijskih pridelkov, vendar pa se zaradi tega razmere vaškega prebivalstva niso izboljšale. Še vedno so bili primorani boriti se proti brezupni revščini, le manjši del kmetov je imel določeno korist, ker so se jim izboljšale razmere. Tako je nastal *premožen kmečki sloj* – ***gono***, ki je vnašal nemir na podeželje. Razvil se je še en sloj prebivalstva - ***čonini*** oz. *pomembni gospodarski trgovci*. Ti so kupovali zemljo, kljub zakonski prepovedi o prenosu zemljiške lastnine, da so si s tem povečali ugled v družbi. To zemljo so dajali tudi v najem in s tem služili bajne denarce. Z njimi pa se je razvijala tudi denarna oblika gopodarstva in kmečke industrije, predvsem proizvodnja *sakeja,* porcelana, papirja, sveč, svile, bombaža, sladkorja, soje in tobaka. Z vzponom čoninov in gonov je sloj ***samurajev*** (*prvotna vojaška elita*) zamiral. Nekateri samuraji so se zaradi tega »spreobrnili« in postali del srednjega meščanskega sloja. Odgovor ***bakufuja*** (*šotorska vlada oz. šogunska oblast*) je bil poostren nadzor trgovine in povsem zaprta trgovina z Zahodom, kar je povzročilo krizo novih trgovskih stanov.

Poskusi, najprej Angležev in nato Rusov, da bi v prvih letih 19. stoletja odprli japonska pristanišča trgovini zahodnih držav, so propadli. Japonska je v začetku stoletja ostala zaprta za kakršenkoli vpliv Zahoda. Le Nizozemski je dovolila prisotnost na otoku Dešima. Politiko popolne zaprtosti in nepopustljivosti sta podpirali tudi Kitajska in Koreja, ki sta se upravičeno bali vedno večje agresivnosti.

Tudi ameriški trgovci so v začetku stoletja poskušali navezati stike z Japonsko, vendar jim tako kot Rusom in Angležem to ni uspelo. Leta 1837 je skupina ameriških misijonarjev z ladjo *Morrison* rešila japonske brodolomce in jih poskušala prepeljati v domovino v upanju, da bo v zameno dobila dovoljenje za nastanitev, vendar je bila sprejeta s topovskimi streli takoj, ko se je prikazala v zalivu pred pristaniščem Uraga. Kasneje je ameriško ladjevje priplulo v zaliva Eda in Nagasakija, vendar niso uspeli navezati stikov.

Pogoji za dokončno odprtje Japonske proti Zahodu so nastali na polovici stoletja. Zanimanje Američanov za trgovanje s Kitajsko se je močno povečalo. Potovali so po Tihem oceanu in Japonska je bila pomemben vmesni postanek. Ladje so bile po dolgi plovbi čez ocean potrebne počitka in novih zalog. Sredi 19. stoletja so svetovne velesile zahtevale konec japonske gospodarske izolacije. Julija leta 1853 se je v pristanišču Ugara s štirimi ladjami pojavil ameriški komodor Matthew Perry z zahtevo, da se Japonska odpre svetu. Zaradi vojaških in diplomatskih pritiskov je med šogunovimi svetovalci prevladovalo mnenje, naj se Japonska podredi zahtevam tujcev. Marca leta 1854 se je Perry vrnil z močnejšim ladjevjem in čakal na odgovor. Japonska je Američanom odprla dve pristanišči, kasneje pa so si jih uredile tudi evropske države.

S tem se je število Evropejcev in Američanov v japonskih lukah povečalo, kar domačinom ni bilo všeč. Raslo je tudi nezadovoljstvo zoper politiko šoguna, ki je podpisoval pogodbe s tujci. Ljudje so se začeli združevati v neke vrste legitimistično stranko, ki se je zgledovala po *nacionalistični doktrini* – **Mitogaku**, ki je zagovarjala moč cesarja. V teh strankah so bili mladi samuraji in domoljubi, ki so se urili za boj. Njihov poveljink je bil **ronin** (*samuraj brez gospodarja*) Jošida Šoin. Leta 1859 je Jošido vlada šogunata obsodila na smrt.

Ko je na oblast prišel šogun Jemoci, je začel veliko čistko med nasprotniki cesarjevih privržencev v vladi s pomočjo Naosukeja, voditelja konzervativnih strank. Kazalo je, da bo šogunat zopet pridobil na moči, vendar pa so se temu uprli legitimistični samuraji in leta 1860 umorili Naosukeja, kar je dokončno oslabilo šogunsko oblast.

**Šiši** (*zagovorniki cesarske obnovitve*) so v nekaj mesecih pobili mnogo privržencev šogunata in zagovornikov odprtja Japonske tujcem.

V začetku 60-ih let so bili šiši, dvor in **hani** (*območja na Japonskem*) na obrobju Čošuja (domovina mnogih šišov) strogo odločeni, da je treba iz države nujno izgnati tujce. Začeli so bombandirati ameriške, nizozemske in francoske ladje ob prehodu skozi ožino Šimonoseki na ozemlju Čošuja, ki so ga tudi zaprli. Kasneje je flota 17 ameriških, nizozemskih in francoskih ladij začela bombandirati Šimonoseki in jih s tem prisilila v ponovno odprtje. V sredini šestdestih let, po tem, ko je postalo očitno, da se Japonska z vojsko ne bo mogla upreti tujcem, so šiši spoznali, da je treba spremeniti način boja. Če so se hoteli **enakopravno pogajati** so se morali okrepiti in ne osamiti. Prišli so do zaključka, da se ne bodo odpovedali gospodarskim stikom z Zahodom, temveč jih bodo celo spodbujali. Ronin v službi cesarstva, Sakamoto Rjoma, je postal zagovornik odprtja države. Organiziral je celo uvoz modernih plovil.

Han v Čošuju se je leta 1864 prvič uprl vladi šogunata, ki pa so ga Tokugavine čete z odločilno pomočjo Sacumovih (en izmed hanov) čet premagale. Dve leti kasneje sta Sacuma in Čošu, tudi zaradi posredovanja Sakamota, postali zaveznici. Istega leta se je Čošu zopet uprl šogunatu in le-ta, brez Sacumove podpore, bitke ni mogel dobiti. Predstavniki dveh glavnih hanov so se uspeli izmakniti monopolni prepovedi šoguna in se vkracati na ladje z Zahoda. Prišli so v Veliko Britanijo, Francijo, Združene države in Kitajsko ter nakupili ladjevje, orožje in tovarne, predvsem pa so zbirali informacije o institucijah teh držav, da bi po vrnitvi domov pomagali posodobiti domovino.

Novi šogun Jošinoba se je poskušal približati drugemu francoskemu cesarstvu, vendar sta oba hana, Čošu in Sacamo, ki sta bila v koaliciji, z britansko spodbudo in privoljenjem novega 25-letnega cesarja Mucuhita organizirala novo vojsko iz kmetov in samurajev in leta 1868 z oblasti strmoglavila rodbino Tokugavo. S tem se je začelo **meidžijsko obdobje** (**meidži** = *razsvetljenska vlada*) in konec fevdalizma.

Novi cesar Mucuhita je postavil 3 nove ustanove:

* ***ministrsko predsedstvo*** (ministra je imenoval izmed cesarskih princev),
* ***veliki svet*** (polovico je sestavljalo plemstvo in polovico daimiji (nasprotniki bakufuja, japonska gospoda),
* ***mali svet*** (iz dvornega plemstva in samurajev legitimistov)

Prestolnica in dvor sta se preselila v Edo, ki se je preimenoval v **Tokio** (vzhodna prestolnica). Cesar je izdal listino, v kateri se je obvezal, da bo pri vladanju lahko sodeloval širši sloj prebivalstva. Državo je spodbujal k enotnosti in napovedal konec fevdalizma. Stari plemiški sloji so bili leta 1869 ukinjeni in uvedli so preprostejšo ločitev med **kazokujem** (visoko plemstvo) ter **šizokujem** (nižje plemstvo). Neplemstvo je spadalo v razred **himini**. Damiji so ostali na čelu hanov kot cesarjevi guvernerji in s tem pripomogli k uresničitvi enotne države, ko so hane dokončno ukinili. Cesar je leta 1889 postal tudi poveljnik vojske.

Leta 1873 so uvedli splošno vojaško obveznost, samuraji pa so se morali upokojiti in si najti zaposlitev kje drugje (šole, ...).

Sacumska vstaja leta 1877 z množičnim samomorom dva tisoč samurajev in upor cesarske vojske leta 1878 sta bili najpomembnejši dejanji odpora proti novim razmeram, država pa se je z uvajanjem tehnike, ustanov in zahodnih navad hitro modernizirala. Samurajem in nezadovoljnim kmetom so znižali pokojnino, s katero so mnogi samuraji postali berači in roparji. Upore so po več mesecih boja krvavo zadušili z novo vojsko zaveznikov. Ustanovljene so bile tudi prve stranke, ki pa so bile pod strogim nadzorom: nacionalistična Liberalna stranka, Napredna stranka in pa Stranka upravnega cesarstva, ki je bila pod vplivom vlade. Leta 1889 je država postala uprava.

Začeli so z oborožitvijo velike armade, ki je državi dajala moč za samostojnost. Leta 1894 – 1895 je prišlo do **vojne s Kitajsko**. Zmagala je Japonska, Kitajska pa je morala Japonski odstopiti otok Tajvan, Peskadorsko otočje in polotok Liao-Tung, plačati visoko vojno odškodnino in odpreti štiri pristanišča za potrebe Japonske.

Japonski je zaradi hitrega gospodarskega razvoja kmalu začelo zmanjkovati surovin in začeli so s kolonizacijami – najprej malih vzhodnoazijskih otokov, potem pa območje Koreje. S svojim prodiranjem na kontinent se je zapletla v spore z Rusijo.

Ruske pridobitve na vzhodu so namreč začele ogrožati japonske interese. 6.1.1904 je tako iz glavne baze japonske mornarice izplulo mogočno ladjevje. V Rumenem morju se je od japonskega ladjevja ločil manjši oddelek in zaplul proti zahodu, da bi zasedli Seul in se čim prej odpravili na korejsko-mandžursko mejo.

Glavnina Tokogavega ladjevja se je 8.februarja pojavila pred Port Arturom, kjer niti slutili niso kaj se jim pripravlja. Šest bojih ladij, 6 oklepnih križart, 8 križark, 36 rušilcev in torpedovk, ki jim je poveljeval admiral Heihačiro Togo je dobilo nalogo, ki svet zanjo tistega dne še ni vedel, čeprav jo je že dolgo pričakoval.

Čeprav je ruski car Nikolaj II. rekel, da bodo oni začeli vojno z Japonci, so ga le-ti prehiteli. Togo je proti ladjam v pristanišču Port Arturu poslal deset torpedovk. V napadu, ki je trajal več kot uro, so Japonci izstrelili 16 torpedov in onesposobili bojni ladji in križarko. Drugega dne se je pred pristaniščem pojavila vsa Tokova skupina in začela obstreljevati Port Artur, vendar se ruske ladje niso upale zapustiti pristanišča in sprejeti boja.

Istega dne se je oddelek, ki se je odcepil od glavnega, pojavil pred korejskim pristaniščem Čemulpo in tam poškodoval rusko križarko in topnjačo. Tako so zasedli Seul, potem pa so nadaljevali pot v Port Arturu.

Tako se je še pred formalno vojno napovedjo začela rusko-japonska vojna, ki naj bi odločila, kdo bo gospodar v Mandžuriji in na Koreji. Japonci so bili prepričani, da bodo po zmagi v japonsko-kitajski vojni leta 1895 obdržali mandžurski polotok Liao-Tung z odločilnima pristaniščema Ta-Lien in Port Artur. Namesto njih pa so Rusi prisilili oslabljeno Kitajsko, da jim je leta 1898 za 25 let odstopila Port Artur, ki je postal glavno pristanišče carske mornarice na Daljnem vzhodu. Na Korejo je do konca marca prispelo 80 prevoznih ladij in aprila je njenih 60 000 mož že stalo nasproti 23 000 možem ruske armade. V dneh bitke so Japonci v pristanišče Činanpo na Koreji pripeljali še 60 000 mož.

Rusi so doživeli nepričakovan udarec na morju, ker je bojna ladja z Makavorom 13.aprila naletela na mino in se potopila. Njegova smrt je Japoncem sprosila roke za desant na polotok, kjer so se čete 2. armade izkrcale 3.maja, zasedle pristanišče Ta-Lien in prišle v nevarno bližino Port Artura.

Rusi so se šele takrat začeli zavedati obsega nevarnosti. Novi admiral je dvakrat poskušal prebiti blokado in ogroziti japonske prevoze čet, pa ga je Toko odločno porazil. Ko so Rusi spoznali, da na morju Japoncev ne bodo mogli streti so se odločili, da bi bilo najbolje, da čete iz Madžurije najprej »potolčejo« 1.armado, nato pa s severa priskočijo na pomoč Port Arturu. Vendar s tem niso dosegli ne enega ne drugega, pač pa so Japonci julija pripeljali na bojišče še eno armado, ki so jo Rusi le s težavo ustavili, pri tem pa izgubili več kot 40 000 mož.

Medtem so se v Petrogradu vendarle odločili, da se ne bodo pustili premagati Japonski in so zato na boj poslali 2. tihooceansko ladjevje pod poveljstvom *Roždestvenskega*, za njim pa še 3. ladjevje pretežno starejših ladjevij.

Za Japonce to ladjevje, ki se je mesece prebijalo proti svojemu cilju, ni bilo skrivnost. Zavedali so se, da morajo čimprej zasesti Port Artur in si zavarovati morske poti. 2.januarja leta 1905 jim je to končno uspelo.

***Bitka pri Mukdenu***

Padec Port Artura je bil presenečenje za ves svet. Z njim se je Japonska dejansko vpisala v klub velesil, najodmevnejši odmev pa je mel padec seveda v sami Rusiji, kjer sta car in vlada pod pritiskom javnega mnenja začela pritiskati na Kuropatkina, ki je zamenjal nesposobnega carjevega ljubljenčka Aleksejeva, naj preide v ofenzivo.

V Mandžuriji so se dotlej zbrale mogočne sile – Rusi so imeli 300 000 mož, 1244 topov in 56 strojnic, Japonci pa 270 000 mož, 1062 topov in 200 strojnic. Toda Kuropatkinove priprave na ofenzivo so Japonci prehiteli in februarja v veliki ***bitki pri Mukdenu*** v 23 dneh prisilili mandžursko armado k umiku.

***Bitka pri Cušinami***

Rusi so sedaj upali, da bo Roždestvenski s svojim ladjevjem povrnil srečo v rusko korist. A Togo je že nekaj tednov z vsem svojim ladjevjem čakal nanj. V Korejskih vratih je položil obsežna minska polja, predvsem zato, da bi preprečil ruskemu ladjevju preboj proti Vladivostoku. Roždestvenski je upal, da mu bosta pri prehodu pomagala noč in megla, vendar so ga japonske križarke odkrile, in naslednjega dne se je pred Rusi pojavilo Togovo ladjevje, le v trenutkih, ko so se japonske ladje prerazporejale v vojno formacijo, so ruski topovi dosegli nekaj zadetkov, potem pa so začeli boljši japonski topovi mesariti po nasprotniku. Ena izmed granat je močno ranila tudi Roždestvenskega.

Vse japonske velike ladje so vtem s polno paro plule proti severu, da bi zjutraj prestregle tisto, kar bi po nočnem pokolu še bilo sposobno nadaljevati pot proti Vladivostoku. Ko je druga armada ladjevja videla Tokovo ladjevje si niso delali utvar, da jih lahko premgajo, zato so samo izobesili belo zastavico.

Tako se je končala ***bitka pri Cušinami***. 6000 ruskih mornarjev je padlo, japonska pa je izgubila »le« 117 mož. Množice v Rusiji so protesirale proti nadaljni vojni in tako je moral car Nikolaj II. vojno končati. Leta 1905 so Rusi podpisali mirovni sporazum, da se odpovedujejo dobljenim koncesijami in se umaknila iz Mandžurije ter prepustila Japonski vpliv nad Korejo.

*Rast gospodarstva*

Obdobje Meidži, torej čas razsvetljenske vlade (1868 – 1912), je bilo izjemnega zgodovinskega pomena za Japonsko, pozneje pa za ves vzhodnoazijski prostor.

Družbene reforme – med njimi odprava sistema 4 razredov in uvedba splošne šolske in vojaške obveznosti – so bile skupaj z daljnovidno načrtovanimi modernizacijskimi ukrepi na področju gospodarstva in obsežno strukturalno spremembo političnega sistema, katere vrhunec je bila ustava leta 1889, temelj uspešne poti »novega« cesarstva v 20. stoletje.

Državo so razdelili v približno 57.000 osnovnošolskih, 250 srednješolskih in 8 univerzitetnih okolišev. Tudi za žensko mladino so uvedli izobraževanje v osnovnih šolah, več reform učnega načrta, ki so povezovale zahodno miselno bogastvo s tradicionalnimi japonskimi moralnimi predstavami konfucijanizma in šintoizma, vse bolj so modernizirali in specializirali študij, še posebej na medicinskih in naravoslovnih fakultetah, kar je močno dvignilo splošno raven izobraževanja in izučevanja.

Tem reformam so se pridruževali še drugi pomembni ukrepi:

1. ***denarna in finančna reforma*** 🡪 uvedli so decimalni sistem in nekakšen sistem centralne banke ter deflacijsko politiko, ki je ozdravila državni proračun,
2. ***reforma zemljiškega davka*** 🡪 treba ga je bilo pošiljati osrednji vladi preračunanega po vrednosti zemlje na glavo,
3. ***reforma pravosodja*** 🡪 potrebna že zato, ker so bile odpravljene stanovske razlike in je vladala splošna svoboda gibanja in izbira poklica.

Skupaj s posledicami uvedbe modernega zdravstva, tiska, policije, pošte in železnice so bili učinki teh reform tako raznovrstni in so posegali tako globoko, da so neizogibno povzročili preobrazbo statično-tradicionalne, agrarne japonske fevdalne družbe v dinamično-napredno industrijsko družbo zahodnega kova.

Za hitro in uspešno gradnjo moderne industrije na Japonskem sta bila odločilnega pomena predvsem dva dejavnika:

* ko so šogunu odvzeli oblast, so tudi rudniki, fužine, ladjedelnice in tovarne prišle v upravo nove osrednje vlade,
* država se je lahko z načrtnim vlaganjem kapitala in »merkantilističnim« gospodarskim načrtovanjem razširjala in modernizirala.

Pri tem se je Japonska izogibala jemanjem posojil iz tujine in uvažanju drugega kapitala, to pa zato, da ne bi bila odvisna od drugih. Tehnološka zaostalost je bila pravzaprav modernizaciji v korist, saj so lahko proučevali v tujini vsakokratne najnovejše proizvajalne načine in nakupovali najbolje razvite stroje.

Leta 1880 je začela država počasi odprodajati svoja podjetja zasebnikom, da bi tudi tu, po zahodnem zgledu, omogočila zasebno kapitalistično ponudbo. Seveda je zaenkrat ohranila svoj monopolni položaj na nekaterih področjih (železnice, telegraf, oborožitvena industrija) in tudi na splošno ni opustila močnega gospodarskega nadzora. Nekaterim velekapitalističnim podjetniškim družbam (Mitsubishi, ...) je uspelo kar kmalu pokazati, da so si vse bolj prilaščale ta monopolni položaj, poleg tega pa nadzirale skoraj vse bankirstvo in trgovino. Ti rodbinski koncerni (združenje pravno samostojnih podjetij, v katerem ima odločilen vpliv na poslovanje najmočnejša članica), prek vplivnih osebnosti, sorodstveno ali po svaštvu, povezani z vlado in visoko birokracijo, so potem vse do leta 1945 odigravali vodilno vlogo v japonskem gospodarstvu in ekspanzionistični politiki te države.

Prebivalstvo je zraslo iz 28 milijonov leta 1867 na 55 milijonov leta 1918. Leta 1872 je bilo na primarnem področju (kmetijstvo, gozdarstvo, ribištvo) zaposlenih še 14,5 milijona ljudi in samo 0,7 milijona v industriji in rudarstvu; že leta 1902 je bilo to razmerje 7,5 : 3,2 milijona, leta 1922 pa celo 14,8 : 4,9 milijona.

V najpomembnejšo gospodarsko panogo se je razvila tekstilna industrija, ki jo je država pospeševala še tudi po prehodu v zasebno last, da je z njenimi izdelki izravnavala zunanjetrgovinsko bilanco. Ta industrija se je opirala deloma na domače surovine, še bolj pa na vse večjo ponudbo cenene ženske delovne sile in njena produktivnost je nenehno naraščala. Leta 1913 je v tekstilni industriji delalo 60% tovarniških delavcev.

Čeprav ima Japonska malo surovin, kot so rude in premog, je japonska industrija najuspešnejša na svetu. Največje bogastvo dežele so ljudje, delavci. So namreč tako zvesti svojim delodajalcem, da odhajajo na skupinske dopuste, telovadijo skupaj in vsak dan prepevajo pesmi v čast svojim podjetjem.

***Arhitektura***

***Grajenje domov***

Na vsem Daljnem vzhodu temeljita zdravje in blaginja družine na skrbni zgradbi in legi hiše. Japonci, ki so sicer ohranili prirojen okus za preprostost črt, pa so pod močnim vplivom kitajskih izročil, kar zadeva srečno in nesrečno »lego«. Tako je morala imeti po starih delih vzorna lega hiše:

* na levi – na vzhodu 🡪 reko, ki pomeni »zelenega zmaja«
* na desni – na zahodu 🡪 dolgo cesto, »belega tigra«
* naproti – na jugu 🡪 ribnik, feniksa
* zadaj – na severu 🡪 grič, želvi, ki jo oklepa kača

Te živali so znamenja budističnih božanstev, ki varujejo štiri glavne strani neba.

Hiše so bile iz lesa, naravnega, nelakiranega in nepobarvanega. Nikoli niso uporabljali kamna, zato niso poznali obokov, problemov zidanja in opornih stebrov.

Ko so začeli graditi hišo, so postavili na štirih vogalih zemljišča, tam kjer bodo gradili, štiri ogromne bambuse, ki so jim pustili veje. Bambusi so bili med seboj zvezani z dolgimi vrvicami, prepletenimi iz riževe slame, okrašenimi z belimi papirnitimi trakovi, ki so bili obredno odstriženi. Potem so poklicali šintoističnega duhovnika, ki jim je blagoslovil zemljišče. V središču zemljišča so postavili začasen oltar in ga okrasili z posodami sakeja in vejami sakakija. Duhovnik blagoslovi štiri glavne strani neba, potem je vse pripravljeno na gradnjo.

Kleti in temeljev niso poznali. Zemljo so samo izravnali. Na mesta, kjer je stalo nekaj glavnih stebrov so položili velike ploščate kamne, ki so jim pustili naravno obliko in jih nekoliko potlačili v zemljo. Štirioglate stebre so postavili na kamne in jih nekoliko prevezali med seboj z dolgimi prečnimi tramovi. Tako so dobili trikotnik, ki je bil trdno uravnovešen. Nato so namestili še vrhnjo gredo in tako je bilo bistveno ogrodje končano.

***Notranjost***

Prostor je racionalno izkoriščen. Bivalni prostori niso zasnovani ločeno od zunanjega okolja, ampak so bili zaradi tanjših sten idealen podaljšek okoliške narave. Z drsnimi predelnimi stenami in napol prosojnimi vrati se je dalo spreminjati velikost notranjih prostorov. Notranjost je bila preprosta, skoraj brez opreme. Predelne stene so krasile slike, na katerih so bile ponavadi upodobljene krajine, ki so bile nekakšna vez z zunanjostjo.

***Vrt***

Japonski vrt se je razlikoval od zahodnih in kitajskih. Osnovne prvine kompozicije so bile rastline, kamni in voda. Vrtovi so bili čudovita človekova stvaritev, ki ga je hkrati najbolj zadovoljevalo, saj si je z njo ustvaril naravnega zaveznika. Japonci so vedno spoštovali osnovno pravilo v naravi, to je, da v njej ne obstaja ravna črta.

*Miti in legende*

Velike japonske pripovedke se naslanjajo na narodni kult in zgodovino dežele, ki jih postavlja v »dobo bogov«. Potem ko Kodžiki govorijo o božanstvu, ki je središče vesolja, in o nebeških rodovnikih, prikažejo brata in sestro, stvarnika niponskih otokov.

***PODZEMLJE***

Izanagi in Izanami sta se srečala, ko sta se vrtela okoli nebeškega stebra. »Kako lep mož!« je vzkliknila boginja. Ker je spregovorila prva, njen brezoblični in želatinasti otrok ni smel živeti in je bil prepuščen toku reke. Dvojica je znova začela hoditi okoli stebra. Tokrat je prvi spregovoril bog in vzkliknil: »Kako lepa žena!«Zdaj bo njun otrok uspel v vsakem pogledu. Pred njima se spreletava par pastiric, ki jima je dal zgled ljubezni.

Izanagi in Izanami sta v prostoru, na zračnem mostu nad vodami. Izanagi namoči svojo sulico v morski peni in kapljice, ki kapljajo od nje, so japonski otoki. Prav tako sta Izanagi in Izanami mati in oče vseh ostalih bogov.

Ko je nekega dne Izanami rodila boga ognja, je umrla od ožganin. Izanagi je mislil, da brez nje ne more živeti, zato je odšel v podzemlje, da bi jo videl. Ko jo je videl, je rekla: »Že sem pojedla hrano podzemlja, zato ne morem nazaj k tebi. Ampak ker si že prišel k meni, bom vprašala boga podzemlja, če grem lahko s teboj. Obljubiti pa mi moraš nekaj. Ne trudi se me pogledati, dokler ne pridem nazaj sem!«

Izanagi ni mogel čakati in šel je v palačo podzemlja. Tam je videl ženino razpadajoče truplo, ki so ga napol pojedli črvi in druge žuželke in strašnega boga groma.

Izanagi je takoj stekel stran in uporabil skalo, da bi žena ne mogla za njim. To je skala, ki loči podzemlje in ta svet.

***KAČA Z OSMIMI GLAVAMI***

Bogovi so izobčili divjega boga Susanoha iz nebes in pristal je na Izumu (zahodni del Japonske). Tam je slišal zgodbo o kači z osmimi glavami, ki vsako leto poje eno izmed vaških deklet. To leto naj bi bila žrtev princesa Kusinada. Susanoh je predlagal njenim staršem, da naj bi se poročil s princeso, če ji uspe rešiti življenje. Njeni starši so ponudbo z veseljem sprejeli. Vaški ljudje so po Susanohovih navodilih postavili ograjo z osmimi vrati in pod vsaka vrata postavili vrč, napolnjen s sakejem.

Potem je prišla kača. Vsaka njena glava se je približala enim izmed vrat in začela piti sake.

Pošast je takoj postala pijana in Susanoh jo je razrezal na koščke, ko je spala.

Susanoh se je poročil s princeso Kushinada, kot je bilo obljubljeno, in si zgradil veliko palačo v Izumu.

***SONCE ZA SKALO***

Med temi božanstvi se je pojavila tedaj bleščeča osebnost Amaterasu, sončna boginja. Boginja je prednik cesarske hiše in je zaupala pravnuku Jimmu, prvemu japonskemu cesarju »vlado nad planjavami vrtnic in klasi riža«.

Amaterasu je imela brata, silovitega Susa-no-o, boga vetra in meseca, ki je bil vedno zloben do nje. Sestro je globoko užalil, ko ji je nekega dne v njen tempelj vrgel kožo odrtega konja.

Po pravici užaljena sončna boginja se je umaknila v votlino, svet pa se je pogreznil v temo. Bogovi, ki so jo hoteli zvabiti iz nje, so se zbrali, okrasili z ogledali in s prepaskami dvoje vedno zelenih grmov sakakijev ter ju posadili pred votlino. Med grmoma je plesala gola in prepasana s praprotjo mlada boginja Uzume, razveseljeni bogovi pa so delali tak hrup, da je Amaterasu nekoliko odprla vrata. Zgrabil jo je močan bog in ji podaril ogledalo. Boginja, ki je imela svojo podobo za tekmico, se je še bolj pomaknila iz votline. Povedali so ji, da ni boginja nihče drug kot ona, ki je najlepša. Amaterasu se je končno pomirila in svet je zopet dobil luč.

***GOSPODAR ZEMLJE***

V nebesih so obstajali tudi bolj mogočni bogovi, vendar kot pravi njegovo ime »Okhuni-nushi« oz. »gospodar zemlje« je bil on najvišje božanstvo zemlje v antični Japonski.

Ko je bil mlad, so ga njegovi bratje sovražili in ga nameravali ubiti. Rekli so mu: »Z gore bomo pregnali velikega, rdečega divjega merjasca, ti pa ga v dolini ujemi.« Toda namesto divjega merjasca je Okhuninushi ujel ogromno, gorečo skalo in se opekel do smrti.

Njegova mati je zaradi močnega žalovanja prosila bogove, naj ga vzamejo nazaj v nebesa, da bi ga oživeli.

Bratje pa so imeli drugačne načrte. V drevesu so odprli razpoko, ga potisnili v deblo in drevo zaprli, on pa je ostal znotraj drevesa.

Vendar pa je kasneje, z materino pomočjo, Ohkuninushi spet oživel.

Odšel je v podzemlje, da bi si našel ženo, nato pa se je vrnil nazaj na zemljo in postal gospodar.

Dvakrat je bil oživljen iz smrti in vrnil se je iz podzemlja, kar pa ni veliko presenečenje, saj je bil bog kmetovanja. Za antične ljudi, ki so bili blizu naravi, sta bili smrt in oživljanje vsakoletni dogodek.

***PALAČA POD MORJEM***

Hoder je bil bog, ki je ribaril vzdolž morja in njegov brat Ho-ori je bil bog, ki je lovil po gorah. Nekega dne si zamenjata deli in Ho-ori gre loviti ribe, ampak ničesar ni ujel in na koncu še izgubil bratovo ribiško palico. Hoderi ni nikoli oprostil svojemu bratu.

Potem je nek star mož pomagal Ho-oriju najti pot v palačo pod morjem, da bi našel bratovo palico. Tam je srečal prelepo hčerko boga morja in popolnoma pozabil na brata. V miru je živel v podvodni palači tri leta.

Končno se je spomnil na palico in jo našel s pomočjo boga morja. Ko je Ho-ori odhajal, mu je bog morja povedal, kako premagati brata in Ho-oriju je uspelu. Hoder ga je ubogal. Pravijo, da je Ho-ori prednik Japonskih cesarjev, Hoderi pa prednik tujcev, ki so prihajali z zahoda.

***PRINCESA ROŽ IN PRINCESA SKAL***

Ohkuninushi, gospodar zemlje, se je odločil, da bo zemljo podaril boginji Amateras. Amateras je poslala boga Hononinigi, da bi zavladal tej zemlji in postal je prednik japonskih cesarjev. Honogini se je zaljubil v lepo princeso [Konohanano-Sakuya-Hime](http://www.st.rim.or.jp/~cycle/MyKONOHE.HTML#first) in vprašal je njenega očeta Ohyamatsumi, če jo lahko omoži. Ohyamatsumi je zraven poslal sestro Konohanene, [Iwanaga-Hime](http://www.st.rim.or.jp/~cycle/MyKONOHE.HTML%22%20%5Cl%20%22second), da bi obe postali njegovi ženi. Honinigniju Iwanaga ni bila všeč, ker je bila pregrda, zato je Iwanaga odšla nazaj k očetu, ki pa je bil zelo jezen. »Poslal sem ti hčerki, ker bi ti Konoyaha prinesla srečo, Iwanaga pa bi ti prinesla večno življenje, ampak Iwanago si zavrnil. Ti in tvoji potomci ste izgubili priložnost, da bi živeli večno.«

Zato bogovi in cesarji umirajo na svoji zemlji.

Konohana, princesa rož je simbol sreče in Iwanaga, princesa skal predstavlja večno življenje.

*Zanimivosti*

**Kamikaze**

V 13. stoletju je vihar uničil mongolsko ladjevje in rešil Japonsko. Japonci so ga imenovali kamikaze (kami = bog, kaze = veter) oz. božji veter.

|  |
| --- |
| "All right you little gods. You've had the balls to come this far, now we'll see if you can go all the way! Me, I'm just an ordinary guy! If you've brought your name cards, you might as well donate them to the war effort, because your not going to need them! And if you're still virgins, you better go out and get laid right away!" Lieutenant-Commander Goro Nonaka |

Samomori so vedno bili sprejet dej japonske kulture, v nasprotju z Zahodom, ki nikol ni sprejel ideje »smrt s častjo«. Samurajska koda je dovoljevala »seppuku«, obredno »samoodstranjevanje drobovja«, na Zahodu bolj znan kot harakiri. To so prakticirali predvsem zaradi poraza ali izgube časti.

Med boji v drugi svetovni vojni, ki so kazali na poraz japonskih sil, so se japonski piloti posluževali »smrti s častjo«, tako da so z letali strmoglavljali v nasprotnikovo mornarico.

*Operacija KAMIKAZE* je bila zelo premišljena in skrbno načrtovana kampanja, za katero so se sprva prostovoljno odločili piloti in mornarji japonskih oboroženih sil. Kamikaze so dajali japonskemu narodu neverjetno novo moč.

Kljub neizogibni smrti pa se je vse več mladih japonskih mladeničev odločilo za polete kamikaz, kajti to za njih ni bil samomor, niso umirali zastonj, kot so si njihovo početje razlagali zavezniki. Vse skupaj je bilo povezano s vprašanjem časti, saj so pilote kamikaz smatrali skoraj za svetnike, njihove družine pa so po smrti pilota dobivale državno pokojnino in odlikovanja ter bile deležne posebnih časti.

Sprva so enote kamikaz sestavljali piloti - prostovoljci, kasneje pa so jih za akcije določali tudi prisilno, to je po službeni dolžnosti. V tem primeru so izbirali slabše in manj izkušene mlade pilote, celo začetnike, da bi se bolj izurjeni in zanesljivejši lovski piloti ohranili za obrambo Japonske. Moralni problem, namreč določanje vojakov za samomorilske akcije brez kakršnihkoli možnosti za preživetje, pa ni mogla rešiti niti propaganda samurajskega duha in izkazovanje velikih časti družinam umrlih, čeprav je bil takšen duh v japonskih oboroženih silah še vedno precej močan.

Na silo določeni piloti, ki so bili s tem praktično obsojeni na smrt, so se pričeli vedno bolj pogosto izmikati zadanim nalogam kamikaz in niso bili redki primeri, ko so se posamezniki vračali z misije, češ da niso mogli najti svojega cilja. Da bi se takšno ravnanje, ki je dajalo slab vzgled ostalim in ki je hkrati slabilo vpliv cesarja, dolgoletno tradicijo in ideologijo na Japonskem, onemogočilo, so v vrhovnem poveljstvu uvedli nove mere (letalo - bombo so napolnili z gorivom le za let v eno smer, to je samo do cilja, ali pa so akcije kamikaz spremljala še spremljevalna letala, ki so varovala neokretne in počasne lovce s piloti kamikaz in kasneje poročala o uspehih misije...).

**Gejše**

**Gejše** so tradicionalne japonske umetnice-gostiteljice. Beseda gejša dobesedno pomeni “oseba umetnosti” ozr. “obrtnica”. Bile so zelo pogosto v 18. in 19. stoletju, obstajajo pa še dandanes, čeprav njihovo število pojema.

Tradicija gejš se je razvila iz t.i. “taikomochi” ozr. “hokan”, podobnih dvornim norčkom. Prve gejše so bili samo moški; ko so to vlogo pričele prevzemati ženske, so bile znane kot “onna geisha” ozr. ženska gejša. Dandanes so gejše

Tradicionalno so se gejše urile od otroštva. Hiše gejš so pogosto odkupile mlade deklice iz revnih družin in prevzele odgovornost za njihovo vzgojo in urjenje. Skozi otroštvo so sprva delovale kot služabnice, kasneje pa kot pomočnice starejši gejši kot del njihovega urjenja in kot prispevek za stroške njihove oskrbe in izobrazbe. To je sestavni del obsežne tradicije takšnega urjenja, ki na Japonskem še vedno obstaja – kjer učenec živi pri mojstru določene obrti, pri čemer sprva opravlja hišna dela ob opazovanju in pomoči mojstru, sčasoma pa sam postane mojster. Takšno urjenje pogosto traja več let.

Gejše so se že od malih nog pričele uriti v mnogih veščinah, vključujoč glasbene inštrumente (še posebej “shamisen”) in tradicionalne oblike petja, plesa, čajnih obredov, oblikovanja rož (ikebana), poezije in literature. Z opazovanjem in asistiranjem glavni gejši so se izurile v kompliciranih tradicijah izbire, ujemanja in nošenja dragocenih kimonov in v raznih igrah ter umetnosti pogovarjanja, hkrati z ravnanjem s strankami.

Ko je deklica postala gejša vajenka (maiko), je pričela spremljati glavno gejšo po čajnih hišah, zabavah in banketih, ki sestavljajo gejšino delovno mesto. Takšen način urjenja do določene mere še vedno obstaja, vendar je po nuji skrajšan, saj gejše dandanes urjenje pričnejo v poznih letih najstništva.

Gejše niso prostitutke. Čeprav je bilo v preteklosti možno kupiti njihovo nedolžnost (dogodek imenovan mizuage), niso bile obvezane k spolnim odnosom s katerokoli stranko, niti s tistimi, ki so za njihovo nedolžnost drago plačali.

Sodobne gejše niso več kupljene ali pripeljane v hiše gejš kot otroci. Postati gejša je sedaj popolnoma prostovoljno in ženske, ki niso otroci gejš, pričnejo svoje urjenje, ki ostaja izjemno dolgo in težavno, mnogo kasneje. Postopek mizuage je stvar preteklosti.

**Ikebana**

Ikebano, umetnost »živih cvetlic«, je japonska umetnost aranažiranja rož, znana tudi kot kado – pot rož.

V nasprotju z dekorativnim aranažiranjem rož v zahodnih državah, ustvari japonsko aranažiranje rož harmonijo linearne postavitve, ritma in barv. Medtem ko zahodnjaki radi poudarjajo količino in barve rož in se posvetijo predvsem lepoti cvetenja, Japonci poudarijo linearne podobe aranžmaja. To umetnost so razvili tako, da v aranžma vključijo vazo, steblo, liste in veje, prav tako kot rože. Celotna struktura japonskih aranžmajev rož je osnovana na treh točkah, ki simbolizirajo nebesa, zemljo in človeštvo.

Ikebana izvira iz obrednega cvetja v budističnih templih, ki segajo v šesto stoletje. V teh aranžmajih so bile tako rože kot veje usmerjene proti nebesom kot znak vere. Bolj kompliciran stil aranžiranja rož, imenovan rikka (stoječe rože), se je pojavil v petnajstem stoletju. Rikka odseva veličastje narave in njenih prikazov. Borove veje, na primer, simbolizirajo skale in kamne, bele krizanteme pa reko ali manjši potoček. Rikka je postal popularen v sedemnajstem stoletju in se je uporabljal kot okrasje za obredne in slavnostne dogodke. Dandanes pa je obravnavan kot zastarel način aranžiranja in se uporablja redkokdaj.

Najbolj korenite spremembe v zgodovini ikebane so se zgodile v petnajstem stoletju, ko je šogun Ashikaga Yoshimasa (1436 – 1490) vladal Japonski. Ogromno stavbe in majhne hiške, ki jih je Yoshimasa zgradil, so izražale njegovo ljubezen do preprostosti. Te hiške so vsebovale tokonomo, ozr. vdolbino, kamor so ljudje lahko postavljali umetniška dela in aranžmaje rož. V tem obdobju so bila pravila ikeban poenostavljena, da bi lahko v njih uživali ljudje vseh razredov.

Naslednja velika sprememba se je zgodila v poznem šestnajstem stoletju, ko se je pojavil bolj enostaven način aranžmajev rož, imenovan nageire (kar pomeni vreči ali zalučati), kot del čajnih slovesnosti. V tem stilu so rože aranžirane v vazo čimbolj naravno, ne glede na uporabljene materiale. Zaradi povezanosti s čajnimi slovesnosti je ta stil znan tudi kot cha-bana (čajne rože).

V 1890ih, kmalu po meidžijski restavraciji, ki je privedla do modernizacije in prevzemanja zahodnjaških navad, se je razvil nov stil ikeban imenovan moribana (nakopičene rože). Ta stil je nastal delno kot odgovor na vpeljavo zahodnjaških rož in delno kot prevzemanje zahodnjaških navad. Moribana, ki je vnesla novo svobodo v aranžiranje rož, se uporablja za pokrajinske ali vrtne prizore. Je stil, ki je dobrodošel kjerkoli je vpeljan in je lahko prilagojen tako formalnim kot neformalnim situacijam.

Ob čajnih slovesnostih in lepopisju je bila ikebana ena izmed veščin, v katerih so se tradicionalno urile ženske kot priprave za poroko. Dandanes je aranžiranje rož globoko spoštovano kot ena izmed tradicionalnih veščin na Japonskem. Uporablja se ob mnogih priložnostih, kot so slovesnosti in zabave, sodobni ljudje pa se še vedno odločajo za urjenje v tej veščini.

*Viri*

* KNJIGA O JAPONSKI (Le Japon – un portrait en couleurs)

Avtor: Doré Ogrizek

DZS, Ljubljana 1971

* STOLETJE SVETOVNIH VOJN

Avtor: Janez Čuček, Zoran Jerin, Miloš Mikeln, Andrej Novak, Božidar Pahor, Kazimir Rapoša, Janez Stanič, Jože Šircelj, Jaka Štular

Cankarjeva založba, Ljubljana 1981

* ZGODOVINA V SLIKAH (Welt und Kulturgeschichte)

Avtor: Gerard Du Ry van Beest Holle in sodelavci

DZS, Ljubljana 1980

* ČLOVEK IN ČAS (L'uomo e il tempo)

Avtor: Elisabetta Bovo in sodelavci

Založba Mladinska knjiga, Ljubljana 1998

* ZGODOVINA 3

Avtor: Janez Cvin, Anrej Stunden

DZS, Ljubljana 2004

* VELIKA ILUSTRIRANA OTROŠKA ENCIKLOPEDIJA (Children's Illustrated Encyclopedia)

Založba Mladinska knjiga, Ljubljana 1992